इस बार गर्मियों में रहेगी लो प्रेशर पानी की प्रॉब्लम
चंडीगढ़ | निगमके पास शहर में सप्लाई करने के लिए 85 एमजीडी (3825 लाख लीटर) नहीं 78 एमजीडी (3510 लाख लीटर) पानी है। गर्मियों में कंजप्शन 4950 लाख लीटर पहुंचती है। कजौली वाटर वर्क्स के फेज पांच-छह की लाइन पर 200 करोड़ खर्च करने पर भी 1305 लाख लीटर पानी अगले साल आने लगेगा। ऐसे में गर्मियों में 1440 लाख लीटर पानी के गैप होने के कारण लो प्रेशर की किल्लत का लोगों को सामना करना पड़ सकता है। इसकी वजह से निगम इस बार पहली अप्रैल से ही सुबह के समय पानी की बर्बादी करने वालों के चालान काटने का अभियान शुरु करवा सकता है। चालान 2 हजार का होगा। इसे पानी के बिल के साथ जोड़कर भेजा जाएगा। दो बार चालान होने पर पानी का कनेक्शन काटा जाएगा। यह कार्रवाई वाटर बाई लॉज 2011 के तहत की जाएगी। इसपर काम करना शुरू कर दिया। निगम पास 235 ट्यूबवेल से 20 एमजीडी (900 लाख लीटर) पानी है जबकि भाखड़ा नहर का कजौली वाटर हेड से आने वाली चार लाइन से 80 एमजीडी पानी है, इसमें से मोहाली का शेयर 450 लाख लीटर पंचकूला और चंडीमंदिर का 6-6 एमजीडी (270-270 लाख लीटर ) चला जाता है। ऐसे में भाखड़ा का पानी शहर के लिए 58 एमजीडी (2610 लाख लीटर) ही बचता है।
पानी की बर्बादी को करेगी टीम चेक
अफसरोंकी टीम लोगों के घरों के लॉन और गमलों में पाइप से पानी लगाने , घरों के आगे पाइप लगाकर गाडिय़ां धोने वालों का बगैर वार्निंग चालान करेगी। वहीं पानी की लाइन या मीटर से लीकेज, ओवर हेड और भूमिगत टैंक से लीकेज , वाटर कूलर ओवर फ्लो होेने पर नोटिस दिया जाएगा। दाे दिन भीतर चेकिंग होगी। अगर ठीक नहीं किया गया तो चालान होगा।
hin_Deva hin_Deva hin_Deva hin_Deva